Kôprovský štít

**Kôprovský štít** () je výrazný vrch Vysokých Tatier. Leží v krivánskej rázsoche, vybiehajúcej z Čubriny, nad Štrbským Plesom, približne  severozápadne od Popradu. Vrch je hojne navštevovaný, lebo naň vedie značený turistický chodník okolo Veľkého Hincovho plesa. 

## Poloha
Nachádza sa v strednej časti Tatier, v geomorfologickom podcelku Východné Tatry a časti Vysoké Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližším sídlom je južne situované Štrbské Pleso, juhovýchodne ležia Vyšné Hágy a Nová Polianka, severovýchodne sa nachádza Tatranská Javorina, severozápadne mesto Zakopané v Poľsku a západným smerom osada Podbanské. Vrch sa nachádza v Tatranskom národnom parku a hrebeňom vedie hranica národnej prírodnej rezervácie Mengusovská dolina a Kôprová dolina.

## Opis
Kôprovský štít sa nachádza v krivánskej rázsoche, neďaleko hlavného hrebeňa Tatier. S ním ho prepája *Piargový chrbát* v oblasti Čubriny. Predvrchol *Kôprovské plece* je od hlavného vrcholu oddelený *Kôprovskou priehybou*. Z vrcholu na severozápad vybieha dva a pol kilometrový bočný hrebeň *Prostredný chrbát*, oddeľujúci Hlinskú a Temnosmrečinskú dolinu. Severozápadným smerom sa v Temnosmrečínskej doline nachádza Vyšné Temnosmrečinské pleso, východne v Mengusovskej doline Veľké Hincovo pleso. Hrebeňom vedie rozvodie a tak voda z východných svahov odteká Hincovým potokom do rieky Poprad a Baltského mora, pokým vodu zo severných a juhozápadných častí štítu odvádza Kôprovský potok a jeho prítok Hlinský potok do Belej a Váhu, odtekajúceho do Čierneho mora.

Severným smerom sa nachádza Svinica (), Kotolnica (), Hrubý štít (), Miedziane (), Mních () a Čubrina (), východne Veľký Mengusovský štít (), Mlynár (), Vyšný Žabí štít (), Hincova veža (), Rysy (), Vysoká (), Kôpky () a Mengusovský Volovec (), južne Tupá (), Ostrva (), Patria (), Satan (), Hlinská veža (), Veľké Solisko () a Furkotský štít () a západne Hrubý vrch (), Kriváň (), Nefcerské veže (), Hrubá kopa (), Veľká kopa () a Tichý vrch (). Na vrchol vedie značený turistický chodník.

### Výhľady
Turisticky, sezónne voľne prístupný skalnatý vrchol umožňuje kruhový rozhľad. Viditeľné sú mnohé vrcholy a okolité doliny Vysokých Tatier, no tiež časť Volovských vrchov, Spišsko-gemerského krasu a Oravských Beskýd.

## Prístup
Štít sa nachádza na území národnej prírodnej rezervácie a Tatranského národného parku, napriek tomu patrí medzi obľúbené ciele turistov. Horolezecky je málo navštevovaný kvôli lámavej skale. Vedie naň značený, sezónne otvorený chodník.

* po  červenej značke z Vyšného Kôprovského sedla
* po  modrej turistickej značke cez Vyšné Kôprovské sedlo:
** od juhu z rázc. *Popradské Pleso, zast.* okolo Chaty pri Popradskom plese
** od juhozápadu z lokality *Nad Bytom* cez Kôprovú a Hlinskú dolinu 

## Galéria

Súbor:Koprowy.jpg|Pohľad z Mengusovskej doliny na sedlo (vedú naň serpentíny), predvrchol, Kôprovský štít a celkom vpravo Piargový chrbát.
Súbor:Dolina Ciemnosmreczyńska a4.jpg|Pohľad ponad Dolinu Temných Smrečín. Sutiny a sneh v Piargovej dolinke. Do prava sa stáča Prostredný chrbát.
Súbor:Vyšné a Nižné Temnosmrečinské pleso.jpg|Pohľad na Nižné a Vyšné Temnosmrečinské pleso z Kôprovského štítu.
Súbor:JKrajnak-Tatry01.jpg|Pohľad na sever z vrcholu, v pozadí už poľské územie.


## Panoráma

## Referencie

* F. Kroutil, *Vysoké Tatry pro horolezce, 1. diel,* Olympia 1977.
* A. Puškáš, *Vysoké Tatry – horolezecký sprievodca, monografia, VIII. diel*, 1987.

## Iné projekty

## Pozri aj
* Vysoké Tatry
* Kôprová dolina (národná prírodná rezervácia)
* Mengusovská dolina (národná prírodná rezervácia)
* Tatranský národný park
* Zoznam vrcholov vo Vysokých Tatrách

## Externé odkazy
* Poloha na turistickej mape
* Virtuálna prehliadka - Kôprovský štít 
* Kôprovský štít na stránkach Vysoketatry.com
* Na Summitpost pod poľským názvom Koprowy Wierch
* Mapa

Kategória:Dvojtisícovky na Slovensku
Kategória:Vrchy Vysokých Tatier
Kategória:Vrchy v okrese Poprad
Kategória:Vysoké Tatry (mesto)